SA voor Strafhof gedaag | Maroela Media
Suid-Afrikaanse verteenwoordigers moet volgende Vrydag in die Internasionale Strafhof in Den Haag, Nederland, verskyn.
'n Lasbrief is deur die Strafhof uitgereik vir Al-Bashir se inhegtenisneming. Al-Bashir word van oorlogsmisdade, misdade teen die mensdom en volksmoord aangekla.
Volgens die Suider-Afrikaanse Litigasiesentrum (SALC) moet verteenwoordigers van Suid-Afrika op 7 April in die voorverhoorkamers van die Strafhof verskyn om te verduidelik waarom dié hof nie moet beslis téén Suid-Afrika nie. Suid-Afrika het nou 'n kans om geskrewe en gesproke getuienis in te handig.
Maroela Media het vroeër berig die SALC het aangevoer Suid-Afrika, as 'n ondertekenaar van die Statuut van Rome, wat die Internasionale Strafhof tot stand gebring het, was verplig om Al-Bashir in hegtenis te neem.
Die hooggeregshof in Pretoria het verlede maand gelas die regering se kennisgewing om te begin met sy onttrekking aan die Strafhof sonder die parlement se goedkeuring, is ongrondwetlik en ongeldig. Die regering is beveel om dié kennisgewing terug te trek.
Die Strafhof moet sommer kennis neem van die die insidente in die Parlement waar daar gelag word en haatuitspraak gemaak is teenoor boere en gesinne wie wreed vermoor word.
Lekker kry vir julle.
Aaag foeitog die lot het seker vergeet om dit aantemeld! En dat ons ietsie geteken het! Het teveel ander tjol op onse gedagtes! Shame